דיוויזיית הפרשים הרביעית (צבא הודו הבריטית)

דיוויזיית הפרשים הרביעית הייתה דיוויזיה של צבא הודו הבריטית שנלחמה במלחמת העולם הראשונה. הדיוויזיה הוקמה בתחילת המלחמה והורכבה מיחידות אנגליות והודיות. היא פעלה בחזית המערבית באירופה ובשלהי המלחמה הועברו היחידות ההודיות של הדיוויזיה לחזית ארץ ישראל, שם הייתה שותפה, בשלהי 1918, למספר קרבות שהביאו לכניעת הטורקים (וביניהם לקרב מגידו). לאחר המלחמה נשארה הדיוויזיה בארץ ישראל ככוח שיטור עד פירוקה ב-1921.

 ההיסטוריה של הדיוויזיה 
 בניית הדיוויזיה 
הדיוויזיה הוקמה בספטמבר 1914, בבומביי שבהודו, בשם "דיווזיית הפרשים ההודית הראשונה" (1st Indian Cavalry Division)  והפליגה ב-16 באוקטובר 1914 לצרפת.

 המערכה בחזית המערבית באירופה 
בצרפת השתתפה הדיוויזיה בקרבות החזית המערבית בצרפת ועל אף הגדרתה כיחידת פרשים שירתו אנשיה כחיילים רגליים בחפירות.

ב-1916 שונה שמה של הדיוויזיה ל"דיוויזיית הפרשים הרביעית" (4th Cavalry Division) והיא השתתפה בנוב'-דצמ' 1917 במתקפת הנגד הגרמנית בקרב קמברה. בקרב זה נפגעו רבים מהקצינים הזוטרים של הדיוויזיה ומאחר וקצינים אלו הכירו את שפתם ומנהגיהם של החיילים ההודים הביאה פגיעה זו לבעיות בתקשורת עם החיילים ולירידה במורל.

במרץ 1918 פוצלה הדיוויזיה והיחידות ההודיות שלה נשלחו למצרים.

 המערכה בארץ ישראל 
באפריל 1918 אוחדו היחידות ההודיות של "דיוויזיית הפרשים הרביעית" שנשלחו מאירופה, עם היחידות של דיוויזיית הרגלים הרכובים יומנרי. דיוויזיית היומנרי הוקמה ביוני 1917 בחאן יונס שברצועת עזה ולקראת אפריל 1918 פוצלה וחלק מהרגימנטים האנגלים נשלחו לחזית המערבית באירופה. היחידה המאוחדת נקראה "דיוויזיית הרגלים הרכובה הראשונה" (1st Mounted Division) והיא הוכפפה ל"קורפוס-המדבר הרכוב" בפיקודו של גנרל הנרי שובל. בהרכבה זה השתתפה הדיוויזיה, במאי 1918, בקרב עבר הירדן השני.

ביולי 1918 שונה שמה של הדיוויזיה בחזרה ל"דיוויזיית הפרשים הרביעית" (4th Cavalry Division) ובהתאם שונה גם שמן של הבריגדות של הדיוויזיה. בהרכב זה השתתפה הדיוויזיה, החל מ-19 בספטמבר 1918 בקרב מגידו כשהיא מובילה, יחד עם דיוויזיית הפרשים החמישית, את ההסתערות הרכובה לאורך מישור החוף, ואדי עארה, עפולה ובית שאן .

בספטמבר 1918 החלה המערכה לכיבוש דמשק והדיוויזיה נשלחה דרך אירביד לדרעא כדי לחסום נסיגה של חיילי הארמייה הרביעית העות'מאנית מרבת עמון לדמשק. מדרעא המשיכה הדיוויזיה צפונה והשתתפה ב-30 בספטמבר בכיבוש דמשק.

בשלהי אוקטובר 1918 השתתפו יחידות מהדיוויזיה בכיבוש חלב וב-30 באוקטובר נחתם הסכם הכניעה של הטורקים. במשך המערכה על ארץ ישראל ועד הפסקת האש פעלה הדיוויזיה בפיקודו של הגנרל ג'ורג' דה סימונס בארו.

 לאחר המלחמה 
לאחר המלחמה נשארה הדיוויזיה בארץ ישראל וחייליה עסקו במשימות שיטור. במאי 1919 החל תהליך שחרור הדרגתי של היחידות כשב-1921 פורקה הדיוויזיה סופית.

 סדר הכוחות של הדיוויזיה 
 במערכה באירופה 
+יחידהמפקדיחידות משנהבריגדת הפרשים השנייה "סיאלקוט" • בריגדיר גנרל הנרי לידר • בריגדיר גנרל מקסוול (L.L. Maxwell)• רגימנט הרמחים ה-17 • רגימנט הפרשים השישי של המלך אדוארד • רגימנט הרמחים ה-19 • סוללה Q מהארטילריה המלכותית • סוללה 10 מקורפוס מכונות הירייה בריגדת הפרשים השלישית "אמבלה" (עזבה בספטמבר 1915)• מייג'ור גנרל צ'ארלס פירי (Charles Patrick William Pirie)• בריגדיר גנרל צ'ארלס רנקין (Charles Herbert Rankin)• רגימנט ההוסארים האירי המלכותי השמיני • רגימנט הפרשים התשיעי "הודסון" • רגימנט הפרשים ה-30 "גורדון" • סוללה A מהארטילריה המלכותית בריגדת הפרשים השמינית "לוקנאו" • בריגדיר גנרל פסקן (W.H. Fasken)• בריגדיר גנרל גאייג' (M.F. Gage)• בריגדיר גנרל גאי ביטי • הרגימנט הראשון של "שומרי דרקון המלך" • רגימנט "דרקוני יורקשייר" של המלכה • רגימנט הפרשים התשיעי "דקן"• רגימנט הפרשים ה-36 "ג'ייקוב" • סוללה U מהארטילריה המלכותית• סוללה 12 מקורפוס מכונות הירייה בריגדת הפרשים החמישית "מאהאו" (הצטרפה בספטמבר 1915)• מייג'ור גנרל יו דלרימפל פאנשאווה • קולונל וילוגבי (M.E. Willoghby)• בריגדיר גנרל ג'ורג' דה סימונס בארו• בריגדיר גנרל הייג (N.W. Haig)• רגימנט "הדרקונים" השישי • רגימנט הרמחים השני "גרדנר"• רגימנט הפרשים של מרכז הודו • סוללה A מהארטילריה המלכותית 

 האיחוד עם ה"יומנרי" 
באפריל 1918 אוחדו היחידות ההודיות של הדיוויזיה, שהגיעו מאירופה, עם היחידות של דיוויזיית הרגלים הרכובה "יומנרי" (Yeomanry Mounted Division) :
 בריגדת הרגלים הרכובים השישית  (יומנרי) אוחדה עם בריגדת הפרשים החמישית "מהאו" .
 בריגדת הרגלים הרכובים השמינית  (יומנרי) אוחדה עם בריגדת הפרשים השמינית "לוקנאו" .
 בריגדת הרגלים הרכובים ה-22 (יומנרי) אוחדה עם בריגדת הפרשים השנייה "סיאלקוט" 

 במערכה בארץ ישראל 
ביולי 1918 שונה שמה של הדיוויזיה ושל הבריגדות:
+יחידהמפקדיחידות משנהבריגדת הפרשים ה-10 (שם קודם: בריגדת הרגלים הרכובים השישית )• בריגדיר גנרל ריצ'רד הווארד-וייס • בריגדיר גנרל ווילפרית' גרין • בטליון 1/1 של רגימנט הפרשים המלכותי "יומנרי" • רגימנט הרמחים השני "גרדנר"• רגימנט הפרשים של מרכז הודו }• פלגת מכונות הירייה ה-17בריגדת הפרשים ה-11 (שם קודם: בריגדת הרגלים הרכובים השמינית )בריגדיר גנרל צ'ארלס לוינג גרגורי • בטליון 1/1 של רגימנט הפרשים "יומנרי" של דורסט • רגימנט הפרשים התשיעי "דקן"• רגימנט הפרשים ה-36 "ג'ייקוב" • פלגת מכונות הירייה ה-21בריגדת הפרשים ה-12 (שם קודם: בריגדת הרגלים הרכובים ה-22)בריגדיר גנרל ג'ון טייסון וויגן • בטליון 1/1 של רגימנט הפרשים "יומנרי" של סטאפורדשייר • רגימנט הפרשים השישי של המלך אדוארד • רגימנט הרמחים ה-19 • פלגת מכונות הירייה ה-18הבריגדה ה-20 של הארטילריה הנגררת המלכותית • סוללת הארטילריה הנגררת המלכותית המפשייר • סוללת הארטילריה הנגררת המלכותית ברקשייר • סוללת הארטילריה הנגררת המלכותית לסטרשייר 

 לקריאה נוספת 
 ג'ון גריינג'ר, "הלחימה על ארץ ישראל-1917", הוצאת מודן והמעבדה התפיסתית באגף המבצעים של הוצאת משרד הביטחון, 2012
 פילדמרשל ארצ'יבלד פרסיוול ויוול, מסעי המלחמה בארץ ישראל, הוצאת אריאל, 2007








 קישורים חיצוניים 
 דיוויזיית הפרשים הרביעית, באתר longlongtrail.co.uk
 הפרשים ההודים בקמבריי, באתר westernfrontassociation

 הערות שוליים 

קטגוריה:יחידות בצבא הודו הבריטית
קטגוריה:דיוויזיות בריטיות במלחמת העולם הראשונה